תמיר הימן

תמיר הימן (נולד בשנת 1968) הוא קצין צה"ל במילואים בדרגת אלוף המכהן כמנהל המכון למחקרי ביטחון לאומי. כיהן כראש אמ"ן, כמפקד הגיס הצפוני ומפקד המכללות הצבאיות. הימן גדל בבת ים והתגייס לצה"ל ב-1987, לחיל השריון. שירת כטען-קשר בגדוד 82 של חטיבה 7 והשתתף בלחימה בדרום לבנון כשהוצב עם יחידתו במוצב ריחן. בהמשך השלים קורס מפקדי טנקים. לאחר קורס קצינים חזר לגדוד כמפקד מחלקה ובהמשך שירת כמדריך בקורס קציני שריון. לאחר שירות כמפקד פלוגה מבצעית חזר לקורס הקצינים כמפקד פלוגה. לאחר לימודים במכללה הבין-זרועית לפיקוד ולמטה בשנים 1996–1998 שירת כסגן מפקד גדוד 77 של חטיבה 7, עוזר קצין אג"ם בעוצבת געש, מפקד גדוד 75 של חטיבה 7 ומפקד גדוד 196 בקורס קציני שריון. קודם לדרגת אלוף-משנה ויצא ללימודים במכללה לביטחון לאומי כשבמקביל פיקד על "עוצבת ראם", חטיבת שריון במילואים. היה קצין פרויקט גדר ההפרדה בפיקוד המרכז ומפקד חטיבת אפרים. ב-2005 מונה למפקד חטיבה 460, חטיבת ההכשרות של חיל השריון, ושירת בתפקיד זה עד אחרי מלחמת לבנון השנייה. בהמשך מונה לקצין אג"ם פיקוד הצפון ובמהלך 2008 קודם לדרגת תת-אלוף והחליף את יואב הר אבן בפיקוד על עוצבת המפץ, אוגדה משוריינת. במקביל כיהן הימן כמפקד המרכז לאימון מפקדות בזרוע היבשה ומפקד קורס מפקדי חטיבות. ביולי 2011 מונה למפקד עוצבת געש, אוגדה משוריינת סדירה ברמת הגולן וכיהן בתפקיד עד יולי 2013. תקופת כהונתו התאפיינה בהתמודדות האוגדה עם גלישת מלחמת האזרחים בסוריה לשטחי ישראל, כולל אירועי ירי על כוחות צה"ל, נפילת פגזי מרגמות וירי תגובה ישראלי שהשמיד עמדות צבא סוריה. בגבול הוקם בית חולים שדה לקליטת פצועים מסוריה, אוישו מוצבים נטושים ובוצעו עבודות תשתית לחיזוק גדר הגבול. לאחר מכן שימש הימן כראש חטיבת תורה והדרכה באמ"ץ. ב-5 בפברואר 2015 הועלה הימן לדרגת אלוף, ומספר ימים לאחר מכן ב-8 בפברואר נכנס לתפקידו כמפקד הגיס הצפוני. באוגוסט 2015 מונה למפקד המכללות הצבאיות במקביל לתפקידו כמפקד גיס. ב-28 במרץ 2018 נכנס לתפקידו כראש אמ"ן. ושימש בתפקידו בין היתר במהלך המבצע המיוחד בח'אן יונס, במבצע חגורה שחורה ובמבצע שומר החומות. במהלך שירותו כראש אמ"ן העריך היימן שהסבירות למלחמה בזמן הקרוב עם חמאס וחזבאללה היא נמוכה אך המצב נפיץ. כמו כן סבר שחמאס מורתע מסבבי לחימה ולא מעוניין בעימות עם ישראל אלא בהסדרה. בעקבות ירי רקטות ופצצות מרגמה על ידי חמאס בלילה שבין 23 ל־24 באפריל 2021, הצטרף אמ"ן בראשותו של היימן לגישת ראש השב"כ שהמליץ על תקיפה נגד החמאס, אולם הקבינט סירב, עד פתיחת מבצע שומר החומות. ב-5 באוקטובר 2021 סיים את תפקידו והשתחרר מצה"ל. בשנת 2022 נכנס לתפקידו כמנהל המכון למחקרי ביטחון לאומי במקומו של אודי דקל. באוגוסט 2022 העריך שהשנה השקטה בחזית העזתית הייתה הודות למבצע שומר החומות, למדיניות התגובה להפרות, ולעידוד הפעילות הכלכלית בעזה. בינואר 2024 מונה לראש המכון למחקרי ביטחון לאומי, ומינויו צפוי להיכנס לתוקף בחודש מאי של אותה שנה. הימן בוגר המכללה הבין-זרועית לפיקוד ולמטה, בעל תואר ראשון במדע המדינה ובכלכלה מאוניברסיטת בר-אילן ותואר שני מהמכללה לביטחון לאומי ואוניברסיטת חיפה. הוא נשוי ואב לשניים ומתגורר בבת חפר. אחיו הוא שופט בית המשפט המחוזי בתל אביב אברהם הימן. איתן קינן (קאולי), ‏לוחם השריון - אדם בעל ערכיות ויכולת מקצועית, שריון 24, אוקטובר 2006, עמודים 10-12, באתר "יד לשריון" nrg מעריב, מ' אוגדה על הסמח"ט: "לא בא לך להכניס אגרוף למי שקורא לך נאצי?", באתר nrg‏, 3 במאי 2012 אמיר בוחבוט‏, קצין איסוף: האוגדונר של סוריה מסכם תקופה, באתר וואלה, 19 באפריל 2013 מתן גלין, מפקד חדש לאוגדה 36: "מחוייבים לשמר את שגרת החיים ברמת הגולן", באתר צה"ל (דרך ארכיון האינטרנט), 31 ביולי 2013 עמוס הראל, הפרדוקס הסורי בגבול הצפון: המורדים מחלישים את צבא אסד, אך מוקדם להספידו, באתר הארץ, 1 באוגוסט 2013 למידה במטה הכללי, בין הקטבים ‏8, אוגוסט 2016, עמ' 11–29 ניר דבורי, ‏האלוף תמיר הימן בריאיון ל-N12: "תפקיד ראש אמ"ן הפך אותי ל'אנטי אירני' בצורה קיצונית", באתר ‏מאקו‏, 1 באוקטובר 2021 דודו צור ורון כתרי, ‏"החוכמה והמומחיות לא מגיעות עם דרגות", מבט מל"מ 90, נובמבר 2021, עמ' 4 אריאל כהנא, ראש אמ"ן הפורש, תמיר הימן: "במציאות הנוכחית, נכון לעשות הסכם עם איראן", באתר ישראל היום, 26 במאי 2022 ראש אמ"ן בשיחה עם ראש אמ"ן לשעבר בכנס איראן של ה-INSS, סרטון באתר יוטיוב (אורך: 44:46) מפת האיומים על ישראל - עם ראש אמ"ן לשעבר אלוף במיל׳ תמיר הימן בביתו של הפילוסוף יוסף אגסי, סרטון באתר יוטיוב (אורך: 1:57:35) תמיר הימן, ‏להפסיק לחכות לנס: ההחלטה מול חמאס והרשות שישראל חייבת לקבל, באתר ‏מאקו‏, 1 ביוני 2023 יובל שדה, אלוף (במיל') תמיר הימן: "בכפוף לתנופה מול הפלסטינים, גרעין סעודי הוא סיכון כדאי", באתר כלכליסט, 28 בספטמבר 2023 הכישלון המודיעיני ב-7 באוקטובר: ריאיון עם ראש אמ"ן לשעבר מימין לשמאל: אלוף יוסי בידץ מסיים תפקיד, הרמטכ"ל גדי איזנקוט, אלוף תמיר הימן המפקד הנכנס. חנן גרינברג, המג"דים של מלחמת לבנון משתדרגים, באתר ynet, 18 באפריל 2011 אחיקם משה דוד, חמושים סורים פתחו באש לעבר כוח צה"ל בגולן, באתר nrg‏, 17 ביולי 2013 אמיר בוחבוט וקובי דוד‏, נמשכת הזליגה: 3 פצצות מרגמה מסוריה התפוצצו בגולן, באתר וואלה, 16 ביולי 2013 אמיר בוחבוט‏, צפו: הסורים ירו לגולן, צה"ל השמיד את העמדה, באתר וואלה, 21 במאי 2013 אחיקם משה דוד, עדי חשמונאי וסוכנויות הידיעות, ישראל הקימה בית חולים שדה במוצב בצפון הגולן, באתר nrg‏, 28 במרץ 2013 אחיקם משה דוד, צה"ל מאייש מחדש מוצבים נטושים ברמה"ג, באתר nrg‏, 30 באפריל 2013 (הודעת דובר צה"ל) טקס מינוי מפקד המכללות, באתר צה"ל (דרך ארכיון האינטרנט), 17 באוגוסט 2015 אלוף תמיר הימן מונה לראש אגף המודיעין, באתר צה"ל, 28 במרץ 2018 נורית קדוש, ראש אמ"ן: חמאס וחיזבאללה לא מחפשים מלחמה, אך המצב עדיין נפיץ, באתר כלכליסט, 31 בדצמבר 2018 הודיה כריש חזוני, ראש אמ"ן: "חמאס מאוד מורתע מהסבב האחרון", מקור ראשון, 5 ביוני 2019 איתי אילנאי, רונן ברגמן, מסכימים שהשב"כ שאחרי ארגמן, הוא לא השב"כ שלפניו: מאחורי הקלעים של הקדנציה הסוערת, באתר ynet, 10 בספטמבר 2021 אלוף אהרון חליוה נכנס לתפקיד ראש אגף המודיעין, באתר צה"ל, 5 באוקטובר 2021 ישראל יוסקוביץ, אם לא נפעל עכשיו, יהודה ושומרון יבערו, משפחה, י"א אב תשפ"ב הג'וב החדש של תמיר הימן: "להבטיח מדינה יהודית ודמוקרטית", באתר אייס, 26 בינואר 2024 אברהם הימן, באתר הרשות השופטת